b'\n_START_ARTICLE_\nMichael James Lighthill\n_START_SECTION_\n\xc5\xbdivljenje in delo\n_START_PARAGRAPH_\nLighthill je postal strokovnjak na podro\xc4\x8dju mehanike teko\xc4\x8din in je delal na Narodnem fizikalnem laboratoriju na Kolid\xc5\xbeu Trinity v Cambdridgeu, ter med letoma 1946 in 1959 na Univerzi v Manschestru. Nato je postal vodja Kraljeve letalske ustanove (RAE) na Letali\xc5\xa1\xc4\x8du Farnborough pri Farnboroughu v Hampshireu. Tu je sodeloval pri razvoju televizijskih in komunikacijskih satelitov, ter razvoju vesoljskih plovil s \xc4\x8dlove\xc5\xa1ko posadko. Ta razvoj je kasneje privedel do izdelave nadzvo\xc4\x8dnega potni\xc5\xa1kega letala Concorde._NEWLINE_Leta 1964 so ga izvolili za stalnega profesorja Kraljeve dru\xc5\xbebe na Kraljevem kolid\xc5\xbeu v Londonu. Nato se je vrnil na Trinity, kjer je bil od leta 1969 do 1979 \xc5\xa1estnajsti Lucasov profesor matematike, kjer ga je nasledil Stephen Hawking._NEWLINE_Za njegove znanstvene dose\xc5\xbeke mu je leta 1998 Kraljeva dru\xc5\xbeba iz Londona podelila Copleyjevo medaljo.'